আর্মেনিয়া-উরুগুয়ে সম্পর্ক
আর্মেনিয়াতে উরুগুয়ের, অথবা উরুগুয়েতে আর্মেনিয়ার কোন স্থায়ী দূতাবাস নেই। আর্জেন্টিনার রাজধানী বুয়েনোস আইরেস-এ অবস্থিত আর্মেনীয় দূতাবাসের নিকট উরুগুয়ে সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং আর্জেন্টিনার আর্মেনিয়া দূতাবাসের মাধ্যমেই, আর্মেনিয়া উরুগুয়ে সংক্রান্ত দায়িত্ব পালন করে থাকে। একইভাবে যেহেতু আর্মেনিয়াতেও উরুগুয়ের দূতাবাস নেই, তাই ইরান এর রাজধানী তেহরানে অবস্থিত উরুগুয়ের দূতাবাসের নিকট, আর্মেনিয়া সম্পর্কিত বিভিন্ন কূটনৈতিক বিষয়াবলী এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই, উরুগুয়ে আর্মেনিয়ার সাথে কূটনৈতিক সম্পর্ক রক্ষা করে।
শিরাক বিমানবন্দর
২০০৭ সালে ৩ আগস্টে, আর্মেনিয়ার সরকার ঘোষণা করে যে, ২০০১ সালে ডিসেম্বরে আর্মেনিয়া আন্তর্জাতিক বিমানবন্দর সিজেএসসির সাথে ছাড় চুক্তি স্বাক্ষর করে যেটিতে আর্মেনিয়ার দ্বিতীয় বৃহত্তম বিমানবন্দরে (শিরাক) অপারেশন ব্যবস্থাপনা অন্তর্ভুক্ত করার জন্য রাজি হয়েছিল। আর্মেনিয়া আন্তর্জাতিক বিমানবন্দর সিজেএসসির মালিক হলো আর্জেন্টিনার একটি কোম্পানি যার নাম "কর্পোরেশন আমেরিকা"। এটি দক্ষিণ আমেরিকায় সংগঠিত বেশ কয়েকটি বিমানবন্দরের বিমান বিষয়ক বিষয়াদি দেখাশুনা করে, এর মালিক হচ্ছেন এদুয়ার্দো ইউর্নেকিয়ান।